ബസുകള് കയറാതെ കളമശ്ശേരി ടെര്മിനല് കളമശ്ശേരി: ഏറെക്കാലത്തെ കാത്തിരിപ്പിനൊടുവില് യാഥാര്ഥ്യമായ കളമശ്ശേരിയിലെ ബസ് ടെര്മിനലില് ഇനിയും ബസുകള് കയറാനായില്ല. യു.ഡി. എഫ് ഭരണകാലത്ത് കിന്ഫ്ര സൗജന്യമായി നല്കിയ 70 സെന്റില് മെഡിക്കല് കോളജിന് സമീപം നഗരസഭ കോടികള് െചലവിട്ട് നിര്മിച്ച ടെര്മിനലാണ് വെറുതെ കിടക്കുന്നത്.2015ലാണ് അന്നത്തെ ആഭ്യന്തര മന്ത്രി രമേശ് ചെന്നിത്തല തറക്കല്ലിട്ടത്. 2017 ഡിസംബറോടെ നിര്മാണം പൂര്ത്തിയാക്കി മന്ത്രിയായിരുന്ന കെ.ടി. ജലീല് ഉദ്ഘാടനം ചെയ്തു.ഒമ്ബത് ബങ്കുകളും താഴെ മൂന്ന് കടമുറികളോടെയുമായി ടെര്മിനല് നിര്മാണം പൂര്ത്തിയാക്കിയെങ്കിലും വെള്ളമുള്പ്പെട്ട അടിസ്ഥാന സൗകര്യം ഒരുക്കാതെയായിരുന്നു അന്നത്തെ നഗരസഭ ഭരണത്തിന് നേതൃത്വം നല്കിയവര് ധിറുതിപിടിച്ച് ഉദ്ഘാടനം നടത്തിയത്. നിര്മാണ പൂര്ത്തീകരണത്തോടൊപ്പം ടെര്മിനല് പ്രവര്ത്തിപ്പിക്കാനാവശ്യമായ ആര്.ടി.എ ബോര്ഡിെന്റ അംഗീകാരം നേടിയിരുന്നില്ല. ഇതിനുള്ള നടപടിക്രമങ്ങള് പിന്നീട് വന്നവര് നടത്തി ആര്.ടി.എ അംഗീകാരവും കെ.എസ്.ആര്.ടി.സി ബസുകള് കയറാനുള്ള അനുമതി ലഭിച്ചെങ്കിലും കോവിഡ് സാഹചര്യവും ലോക്ഡൗണുകളും വന്നതോടെ പിന്നെയും പഴയ നിലയിലായി. സംസ്ഥാന സര്ക്കാറിെന്റ ഇടപെടലോടെ ബസുകള് കയറാനുള്ള നടപടി വേഗത്തിലാകൂവെന്നാണ് ഇപ്പോഴത്തെ നഗരസഭ ഭരണകര്ത്താക്കള് പറയുന്നത്. അതേസമയം, നാല് വര്ഷമായി പ്രവര്ത്തനരഹിതമായ ടെര്മിനലില് പകല് വിശ്രമകേന്ദ്രവും രാത്രി സാമൂഹികവിരുദ്ധ താവളവുമായി മാറി. ഇതിനിടെ കോവിഡ് പരിശോധനക്കായി മെഡിക്കല് കോളജും നഗരസഭ ആരോഗ്യ വിഭാഗവും ചേര്ന്ന് കൗണ്ടര് തുറന്നതോടെ ഇതിനെല്ലാം താല്കാലിക അറുതിയായിട്ടുണ്ട്.